b'\n_START_ARTICLE_\nFanerozoic\n_START_PARAGRAPH_\nFanerozoicul este actualul eon geologic pe scala timpului geologic, eon \xc3\xaen care via\xc8\x9ba animalelor \xc8\x99i a plantelor este abundent\xc4\x83. A \xc3\xaenceput acum 541,0 \xc2\xb1 1,0 milioane de ani \xc3\xaen urm\xc4\x83 \xc8\x99i \xc3\xaenc\xc4\x83 nu s-a  \xc3\xaencheiat. Numele ei provine din greaca veche \xcf\x86\xce\xb1\xce\xbd\xce\xb5\xcf\x81\xcf\x8c\xcf\x82 (faner\xc3\xb3s) \xc8\x99i \xce\xb6\xcf\x89\xce\xae (zo\xcc\xb1\xc3\xad\xcc\xb1), care \xc3\xaenseamn\xc4\x83 via\xc8\x9b\xc4\x83 vizibil\xc4\x83, deoarece se credea odat\xc4\x83 c\xc4\x83 via\xc8\x9ba a \xc3\xaenceput \xc3\xaen Cambrian, prima perioad\xc4\x83 a acestui eon. Timpul dinaintea Fanerozoicului, numit supereonul Precambrian, este divizat \xc3\xaen: Hadean, Arhaic \xc8\x99i Proterozoic. Via\xc8\x9ba plantelor a ap\xc4\x83rut la \xc3\xaenceputul eonului Fanerozoic._NEWLINE_Momentul  de  separare  al Precambrianului de Fanerozoicul a fost ini\xc8\x9bial stabilit de apari\xc8\x9bia abunden\xc8\x9bei de fosile. Ulterior au fost f\xc4\x83cute astfel de descoperiri anterioare acestei limite.\n_START_SECTION_\nErele din Fanerozoic\n_START_PARAGRAPH_\nFanerozoicul se divide \xc3\xaen trei mari ere geologice: Paleozoic, Mezozoic \xc8\x99i Cenozoic \xc8\x99i const\xc4\x83 \xc3\xaen 12 perioade: Cambrian, Ordovician, Silurian, Devonian, Carbonifer, Permian, Triasic, Jurasic, Cretacic, Paleogen, Neogen \xc8\x99i Cuaternar. Caracteristicile Paleozoicului sunt apari\xc8\x9bia pe\xc8\x99tilor, amfibienilor \xc8\x99i a reptilelor. Mezozoicul este condus de reptile, \xc8\x99i are loc evolu\xc8\x9bia mamiferelor, p\xc4\x83s\xc4\x83rilor \xc8\x99i a dinozaurilor. Cenozoicul este timpul mamiferelor, \xc8\x99i mai recent, a oamenilor.\n_START_SECTION_\nEra Paleozoic\n_START_PARAGRAPH_\nPaleozoicul este un timp din istoria P\xc4\x83m\xc3\xa2ntului \xc3\xaen care au evoluat forme complexe de via\xc8\x9b\xc4\x83, de la cele care au \xc3\xaenghi\xc8\x9bit prima gur\xc4\x83 de oxigen pe uscat \xc8\x99i apoi diversificarea tuturor formelor de via\xc8\x9b\xc4\x83. Paleozoicul este \xc3\xaemp\xc4\x83r\xc8\x9bit \xc3\xaen \xc8\x99apte perioade: Cambrian, Ordovician, Silurian, Devonian, Carbonifer \xc8\x99i Permian.\n_START_SECTION_\nCambrian\n_START_PARAGRAPH_\nCambrianul se \xc3\xaentinde de la 540 de milioane de ani \xc3\xaen urm\xc4\x83 la 485 de milioane de ani \xc8\x99i este prima perioad\xc4\x83 a Paleozoicului \xc8\x99i a erei Fanerozoice. Cambrianul st\xc3\xa2rne\xc8\x99te un boom \xc3\xaen evolu\xc8\x9bie, eveniment cunoscut sub numele de Explozia Cambrian\xc4\x83 \xc3\xaen care a evoluat cel mai mare num\xc4\x83r de creaturi din istoria P\xc4\x83m\xc3\xa2ntului \xc3\xaen decursul unei perioade. Au evoluat plante precum alge, fauna este dominat\xc4\x83 de artropode blindate, cum ar fi trilobi\xc8\x9bii. \xc3\x8en acest timp, supercontinentul Pannotia \xc3\xaencepe s\xc4\x83 se despart\xc4\x83, mare parte din el devenind supercontinentul Gondwana.\n_START_SECTION_\nOrdovician\n_START_PARAGRAPH_\nOrdovicianul se \xc3\xaentinde de la 485 de milioane de ani \xc3\xaen urm\xc4\x83 la 440 de milioane de ani. Ordovicianul este o perioad\xc4\x83 de timp din istoria P\xc4\x83m\xc3\xa2ntului \xc3\xaen care multe specii au evoluat, unele r\xc4\x83sp\xc3\xa2ndite \xc8\x99i ast\xc4\x83zi, cum ar fi pe\xc8\x99tele primitiv, cefalopodele \xc8\x99i coralul. Cele mai frecvente forme de via\xc8\x9b\xc4\x83 erau trilobi\xc8\x9bi, melci \xc8\x99i scoici. Mai important, primele artropode au mers pe uscat pentru a coloniza golul supercontinent Gondwana. P\xc3\xa2n\xc4\x83 la sf\xc3\xa2r\xc8\x99itul perioadei, Gondwana era la Polul Sud, America de Nord s-a ciocnit cu Europa \xc3\xaenchiz\xc3\xa2nd Oceanul Atlantic. Glacia\xc8\x9biunea Africii a dus la o sc\xc4\x83dere important\xc4\x83 a nivelului m\xc4\x83rii, omor\xc3\xa2nd formele de via\xc8\x9b\xc4\x83 de-a lungul coastei Gondwana._NEWLINE_Glacia\xc8\x9biunea a dus la "P\xc4\x83m\xc3\xa2ntul de Z\xc4\x83pad\xc4\x83" care a avut ca rezultat extinc\xc8\x9bia Ordovician-Silurian, c\xc3\xa2nd 60% din nevertebratele marine \xc8\x99i 25% din familii au disparut. Acesta este considerat\xc4\x83 prima extinc\xc8\x9bie \xc3\xaen mas\xc4\x83 \xc8\x99i a doua ca m\xc4\x83rime din istoria P\xc4\x83m\xc3\xa2ntului.\n_START_SECTION_\nSilurian\n_START_PARAGRAPH_\nSilurianul se \xc3\xaentinde de la 440 de milioane de ani \xc3\xaen urm\xc4\x83 la 415 de milioane de ani. \xc3\x8en Silurian P\xc4\x83m\xc3\xa2ntul \xc8\x99i-a revenit din glacia\xc8\x9biunea "P\xc4\x83m\xc3\xa2ntul de Z\xc4\x83pad\xc4\x83". \xc3\x8en aceast\xc4\x83 perioad\xc4\x83 au evoluat pe\xc8\x99tii, au ap\xc4\x83rut primii pe\xc8\x99ti de ap\xc4\x83 dulce, \xc8\x99i artropodele cum ar fi scorpionii de mare erau \xc3\xaenc\xc4\x83 pr\xc4\x83d\xc4\x83tori de top. Via\xc8\x9ba complet terestr\xc4\x83 a evoluat, formele ei incuz\xc3\xa2nd \xc8\x99i arahnide timpurii, ciuperci, \xc8\x99i miriapode. De asemenea, evolu\xc8\x9bia plantelor vasculare (Cooksonia) a permis plantelor s\xc4\x83 ob\xc8\x9bin\xc4\x83 un punct de sprijin pe uscat. Aceste plante terestre timpurii sunt precursorii tuturor plantelor de pe uscat. \xc3\x8en acest timp exist\xc4\x83 patru continente: Gondwana (Africa, America de Sud, Australia, Antarctica, India), Lauren\xc8\x9bia (America de Nord, p\xc4\x83r\xc8\x9bi ale Europei), Baltica (restul Europei) \xc8\x99i Siberia (Asia de Nord). Cre\xc8\x99terea recent\xc4\x83 a nivelului m\xc4\x83rii a oferit condi\xc8\x9bii pentru multe specii noi s\xc4\x83 prospere \xc3\xaen ap\xc4\x83.\n_START_SECTION_\nDevonian\n_START_PARAGRAPH_\nDevonianul se \xc3\xaentinde de la 415 de milioane de ani \xc3\xaen urm\xc4\x83 la 360 de milioane de ani. Cunoscut \xc8\x99i drept "V\xc3\xa2rsta pe\xc8\x99tilor", Devonianul are o diversificare foarte mare \xc3\xaen pe\xc8\x99te, inclusiv pe\xc8\x99ti blinda\xc8\x9bi ca Dunkleosteus \xc8\x99i pe\xc8\x99ti-cu-\xc3\xaenot\xc4\x83toare-lobate, purt\xc3\xa2nd primele indicii de membre, care \xc3\xaen cele din urm\xc4\x83 a evoluat \xc3\xaen primele tetrapode._NEWLINE_Pe uscat, grupurile de plante s-au diversificat incredibil, eveniment cunoscut sub numele de Explozia Devonian\xc4\x83, \xc3\xaen care au evoluat primii copaci, precum \xc8\x99i semin\xc8\x9bele. Acest eveniment a diversificat de asemenea via\xc8\x9ba artropodelor. Au evoluat primii amfibieni iar pe\xc8\x99tii erau situa\xc8\x9bi \xc3\xaen partea de sus a lan\xc8\x9bului alimentar. Aproape de sf\xc3\xa2r\xc8\x99itul Devonianului 70% din toate speciile au disparut printr-un eveniment cunoscut sub numele de Extinc\xc8\x9bia din Devonianul t\xc3\xa2rziu, care este a doua extinc\xc8\x9bie \xc3\xaen mas\xc4\x83 cunoscut\xc4\x83 a se fi \xc3\xaent\xc3\xa2mplat.\n_START_SECTION_\nCarbonifer\n_START_PARAGRAPH_\nCarboniferul se \xc3\xaentinde de acum 360 de milioane la 300 de milioane de ani. \xc3\x8en acest timp, temperatura medie la nivel global a fost exagerat de mare: la \xc3\xaenceputul Carboniferului o medie de aproximativ 20 de grade Celsius (dar s-a r\xc4\x83cit p\xc3\xa2n\xc4\x83 la 10 grade \xc3\xaen timpul Carboniferului Mijlociu). Mla\xc8\x99tini tropicale au dominat P\xc4\x83m\xc3\xa2ntul iar \xc3\xaentinderile mari de copaci au creat mare parte din carbonul din care s-a format c\xc4\x83rbunele folosit azi (de unde \xc8\x99i numele de "Carbon-ifer"). Poate cea mai important\xc4\x83 dezvoltare evolutiv\xc4\x83 a timpului a fost evolu\xc8\x9bia de ou\xc4\x83 amniotice, care a permis amfibienilor s\xc4\x83 r\xc4\x83m\xc3\xa2n\xc4\x83 vertebrele dominante de-a lungul perioadei. De asemenea, au evoluat primele reptile \xc3\xaen mla\xc8\x99tini. De-a lungul Carboniferului a existat un model de r\xc4\x83cire, care \xc3\xaen cele din urm\xc4\x83 a condus la glacia\xc8\x9biunea continentului Gondwana care era situat \xc3\xaen jurul polului sud, un eveniment cunoscut sub numele de glacia\xc8\x9biunea Permo-Carbonifer.\n_START_SECTION_\nPermian\n_START_PARAGRAPH_\nPermianul se \xc3\xaentinde de acum 300 de milioane de la 250 milioane de ani \xc8\x99i a fost ultima perioad\xc4\x83 a Paleozoicului. La \xc3\xaenceput, toate continentele erau prinse \xc3\xaempreun\xc4\x83 pentru a forma supercontinentul Pangeea, \xc3\xaenconjurat de un ocean numit Panthalassa. P\xc4\x83m\xc3\xa2ntul a fost foarte uscat \xc3\xaen aceast\xc4\x83 perioad\xc4\x83, cu anotimpuri dure, climatul din interiorul Pangeea nefiind reglementat de mari \xc3\xaentinderi de ape. _NEWLINE_Reptilele au prosperat \xc3\xaen noul climat uscat. Creaturi cum ar fi Dimetrodonul \xc8\x99i Edaphosaurus au condus noul continent. Primele conifere au evoluat, apoi au dominat peisajul terestru. Aproape de sf\xc3\xa2r\xc8\x99itul perioadei, Scutosaurus \xc8\x99i gorgonopsidele au umplut continentul. \xc3\x8en cele din urm\xc4\x83 au disp\xc4\x83rut, \xc3\xaempreun\xc4\x83 cu 95% din toat\xc4\x83 via\xc8\x9ba de pe P\xc4\x83m\xc3\xa2nt, \xc3\xaentr-un eveniment cunoscut sub numele de "Moartea cea Mare", al treilea eveniment de extinc\xc8\x9bie \xc3\xaen mas\xc4\x83 din lume.\n_START_SECTION_\nEra Mezozoic\xc4\x83\n_START_PARAGRAPH_\nCunoscut\xc4\x83 de asemenea sub numele de "Epoca dinozaurilor", Mezozoicul este caracterizat de evolu\xc8\x9bia reptilelor mari care au condus P\xc4\x83m\xc3\xa2ntul de pe uscat, mare \xc8\x99i chiar din aer, timp de 150 de milioane de ani. Mezozoicul este \xc3\xaemp\xc4\x83r\xc8\x9bit \xc3\xaen 3 perioade: Triasic, Jurasic \xc8\x99i Cretacic.\n_START_SECTION_\nTriasic\n_START_PARAGRAPH_\nTriasicul a durat cca 50 de milioane de ani (perioada cuprins\xc4\x83 \xc3\xaentre acum 250 de milioane de ani \xc8\x99i 200 milioane de ani). Perioada Triasic este o perioad\xc4\x83 de tranzi\xc8\x9bie din istoria P\xc4\x83m\xc3\xa2ntului \xc3\xaentre Extinc\xc8\x9bia din Permian \xc8\x99i perioada luxuriant\xc4\x83 din Jurasic. Ea are trei epoci majore: Triasicul timpuriu, Triasicul mijlociu \xc8\x99i Triasicul t\xc3\xa2rziu._NEWLINE_Triasicul timpuriu a durat 3 milioane de ani (\xc3\xaentre acum 250 de milioane de ani p\xc3\xa2n\xc4\x83 acum 247 milioane de ani) \xc8\x99i a fost dominat\xc4\x83 de de\xc8\x99erturi, Pangeea ne\xc3\xaencep\xc3\xa2nd s\xc4\x83 se despart\xc4\x83 \xc3\xaenc\xc4\x83 \xc8\x99i deci interiorul ei era arid. P\xc4\x83m\xc3\xa2ntul tocmai \xc3\xae\xc8\x99i revenea dup\xc4\x83 ce mai mare extinc\xc8\x9bie din istoria sa, c\xc3\xa2nd au disp\xc4\x83rut 95% din animalele marine \xc8\x99i 70% din cele terestre probabil din cauza unor erup\xc8\x9bii vulcanice \xc8\x99i a unui meteorit. Cea mai comun\xc4\x83 form\xc4\x83 de via\xc8\x9b\xc4\x83 de pe P\xc4\x83m\xc3\xa2nt au fost Lystrosaurus, labyrinthodont \xc8\x99i Euparkeria \xc3\xaempreun\xc4\x83 cu multe alte creaturi care au reu\xc8\x99it s\xc4\x83 supravie\xc8\x9buiasc\xc4\x83 Marii Mor\xc8\x9bi. Temnospondyli au evoluat \xc3\xaen aceas\xc4\x83 perioad\xc4\x83 \xc8\x99i au devenit pred\xc4\x83torii dominan\xc8\x9bi._NEWLINE_ _NEWLINE_Triasicul mijlociu a durat 10 milioane (\xc3\xaentre acum 247 de milioane de ani p\xc3\xa2n\xc4\x83 acum 237 milioane de ani). A fost caracterizat de \xc3\xaenceputul desp\xc4\x83r\xc8\x9birii supercontinentului Pangeea \xc8\x99i apari\xc8\x9bia m\xc4\x83rii Tethis. Ecosistemul \xc8\x99i-a revenit din devastarea Marii mor\xc8\x9bi. Fitoplanctonul, coralul \xc8\x99i crustaceele \xc8\x99i-au revenit iar reptilele au \xc3\xaenceput s\xc4\x83 creasc\xc4\x83 din ce \xc3\xaen ce mai mari. Noi reptile acvatice au evoluat, cum ar fi ihtiozaur \xc8\x99i nothosaur. P\xc4\x83durile de pin au \xc3\xaenflorit aduc\xc3\xa2nd \xc3\xaempreun\xc4\x83 \xc8\x9b\xc3\xa2n\xc8\x9bari \xc8\x99i mu\xc8\x99te de fructe. Au evoluat primii crocodili care au provocat concuren\xc8\x9b\xc4\x83 cu amfibienii mari, st\xc4\x83p\xc3\xa2nii apelor dulci._NEWLINE_Triasicul t\xc3\xa2rziu a durat 37 de milioane de ani (\xc3\xaentre acum 237 de milioane de ani p\xc3\xa2n\xc4\x83 acum 200 milioane de ani). \xc3\x8en urma \xc3\xaenfloririi din Triasicul mijlociu, Triasicul t\xc3\xa2rziu se caracterizeaz\xc4\x83 prin frecvente perioade scurte fierbin\xc8\x9bi, precum \xc8\x99i cu precipita\xc8\x9bii moderate. \xc3\x8enc\xc4\x83lzirea a dus la un boom de evolu\xc8\x9bie reptilian\xc4\x83, au evoluat primii dinozauri adev\xc4\x83ra\xc8\x9bi precum \xc8\x99i pterozaurul.  Toate aceste schimb\xc4\x83ri climatice au dus la extinc\xc8\x9bia \xc3\xaen mas\xc4\x83 din Triasic-Jurasic, \xc3\xaen care to\xc8\x9bi archosaurii (cu excep\xc8\x9bia crocodililor primitivi), sinapside \xc8\x99i aproape to\xc8\x9bi amfibienii mari au disp\xc4\x83rut, precum \xc8\x99i 34% din via\xc8\x9ba marin\xc4\x83, \xc3\xaen al patrulea eveniment de extinc\xc8\x9bie \xc3\xaen mas\xc4\x83 a lumii. Cauza este discutabil\xc4\x83.\n_START_SECTION_\nJurasic\n_START_PARAGRAPH_\nJurasicul a durat 55 de milioane de ani (\xc3\xaentre acum 200 de milioane de ani p\xc3\xa2n\xc4\x83 acum 145 milioane de ani) \xc8\x99i cuprinde trei epoci majore: Jurasicul timpuriu, Jurasicul mijlociu \xc8\x99i Jurasicul t\xc3\xa2rziu._NEWLINE_Jurasicul timpuriu a durat 25 de milioane de ani (\xc3\xaentre acum 200 de milioane de ani p\xc3\xa2n\xc4\x83 acum 175 milioane de ani). Climatul a fost mult mai umed dec\xc3\xa2t \xc3\xaen Triasic \xc8\x99i ca rezultat, a fost un climat tropical. \xc3\x8en oceane, plesiosaurii,  ichthiozaurii \xc8\x99i ammonoidele umpleau apele ca vie\xc8\x9buitoare dominante ale apelor. Pe uscat, dinozaurii \xc8\x99i alte reptile reprezentau rasa dominant\xc4\x83 a uscatului. Au evoluat primii crocodili duc\xc3\xa2nd p\xc3\xa2n\xc4\x83 aproape de dispari\xc8\x9bie marii amfibieni. Reptilele conduceau lumea. \xc3\x8entre timp, evolueaz\xc4\x83 primele mamifere, dar nu dep\xc4\x83\xc8\x99esc \xc3\xaen\xc4\x83l\xc8\x9bimea unei scorpii._NEWLINE_Jurasicul mijlociu a durat 12 milioane de ani (\xc3\xaentre acum 175 de milioane de ani p\xc3\xa2n\xc4\x83 acum 163 milioane de ani). \xc3\x8en aceast\xc4\x83 perioad\xc4\x83 reptilele au prosperat cu efective imense de sauropozi, cum ar fi Brachiosaurus \xc8\x99i Diplodocus. Mul\xc8\x9bi al\xc8\x9bi pr\xc4\x83d\xc4\x83tori au crescut, Allosaurus. P\xc4\x83durile de conifere reprezentau cea mai mare parte a p\xc4\x83durilor. \xc3\x8en oceane, pleziozaurii erau destul de frecven\xc8\x9bi iar ichthiozaurii au prosperat. \xc3\x8en aceast\xc4\x83 epoc\xc4\x83 are loc dezvoltarea maxim\xc4\x83 a dinozaurilor. Se dezvolt\xc4\x83 crocodili gigan\xc8\x9bi, rechini \xc8\x99i calcani. Se dezvolt\xc4\x83 ferigile, coniferele sequoia \xc8\x99i chiparo\xc8\x99ii. _NEWLINE_Jurasicul t\xc3\xa2rziu a durat 18 milioane de ani (\xc3\xaentre acum 163 de milioane de ani p\xc3\xa2n\xc4\x83 acum 145 milioane de ani). S-a caracterizat prin extinc\xc8\x9bia masiv\xc4\x83 a sauropozilor \xc8\x99i ichthiozaurilor din cauza separ\xc4\x83rii supercontinentului Pangeea \xc3\xaen continentele Laurasia \xc8\x99i Gondwana, extinc\xc8\x9bie cunoscut\xc4\x83 sub numele de extinc\xc8\x9bia Jurasic-Cretacic. Nivelului m\xc4\x83rii a crescut distrug\xc3\xa2nd preeriile de ferigi \xc8\x99i a creat ad\xc3\xa2ncituri \xc3\xaen urma sa. Ichthiozaurii au disparut \xc3\xaen timp ce sauropozii nu au disp\xc4\x83rut \xc3\xaen \xc3\xaentregime \xc3\xaen Jurasic; de fapt, unele specii, cum ar fi Titanosaurus, au tr\xc4\x83it p\xc3\xa2n\xc4\x83 la extinc\xc8\x9bia K-T. Cre\xc8\x99terea nivelului m\xc4\x83rii a deschis marea Atlantic, care va continua s\xc4\x83 se m\xc4\x83reasc\xc4\x83 \xc3\xaen timp. Lumea astfel \xc3\xaemp\xc4\x83r\xc8\x9bit\xc4\x83 a dat posibilitatea apari\xc8\x9biei de noi dinozauri.\n_START_SECTION_\nCretacic\n_START_PARAGRAPH_\nCretacicul este cea mai lung\xc4\x83 perioada din Mezozoic \xc8\x99i are doar dou\xc4\x83 perioade: Cretacicului timpuriu \xc8\x99i Cretacicul t\xc3\xa2rziu. _NEWLINE_Cretacicul timpuriu a durat 45 de milioane de ani (\xc3\xaentre acum 145 de milioane de ani p\xc3\xa2n\xc4\x83 acum 100 milioane de ani). Cretacicul timpuriu a v\xc4\x83zut extinderea c\xc4\x83ilor maritime, \xc8\x99i, ca urmare, declinul \xc8\x99i extinc\xc8\x9bia sauropozilor (cu excep\xc8\x9bia Americii de Sud). S-au creat multe ad\xc3\xa2ncituri de coast\xc4\x83 care au provocat extinc\xc8\x9bia ichthiozaurilor. Apare un nou pr\xc4\x83d\xc4\x83tor, Mozazaurul, care se dezvolt\xc4\x83 \xc8\x99i poate atinge 14 metri, devenind st\xc4\x83p\xc3\xa2nul m\xc4\x83rilor. Unii dinozauri, cum ar fi Eustreptospondylus, au evoluat pentru a face fa\xc8\x9b\xc4\x83 ad\xc3\xa2nciturilor de coast\xc4\x83 \xc8\x99i insulelor mici din Europa antic\xc4\x83. Al\xc8\x9bi dinozauri au ap\xc4\x83rut pentru a umple spa\xc8\x9biul gol pe care dispari\xc8\x9bia din Jurasic-Cretacic l-a l\xc4\x83sat \xc3\xaen urm\xc4\x83, cum ar fi Carcharodontosaurus \xc8\x99i Spinosaurus._NEWLINE_Cel mai mult succes au avut dinozaurii Iguanodon care s-au r\xc4\x83sp\xc3\xa2ndit pe toate continentele. Anotimpurile au \xc3\xaenceput s\xc4\x83-\xc8\x99i fac\xc4\x83 efectele \xc8\x99i polii au devenit reci, dar dinozaurii ca Leaellynasaura au continuat s\xc4\x83 locuiasc\xc4\x83 \xc3\xaen aceast\xc4\x83 zon\xc4\x83, ei popul\xc3\xa2nd tot timpul anului p\xc4\x83durile polare. Apar \xc8\x99i primele p\xc4\x83s\xc4\x83ri care au evoluat \xc8\x99i au declan\xc8\x99at o concuren\xc8\x9b\xc4\x83 cu pterozaurii._NEWLINE_Cretacicul t\xc3\xa2rziu a durat 35 de milioane de ani (\xc3\xaentre acum 100 de milioane de ani p\xc3\xa2n\xc4\x83 acum 65 de milioane de ani). S-a caracterizat print-o tendin\xc8\x9b\xc4\x83 de r\xc4\x83cire care va continua \xc8\x99i \xc3\xaen perioada cenozoic\xc4\x83. \xc3\x8en cele din urm\xc4\x83 tropicul s-a limitat la ecuator \xc8\x99i zonele dincolo de liniile tropicale au prezentat modific\xc4\x83ri sezoniere extreme. Dinozaurii \xc3\xaenc\xc4\x83 prosperau cu noi specii, cum ar fi Tyrannosaurus, Ankylosaurus, Triceratops \xc8\x99i hadrozaurii care dominau lan\xc8\x9bul trofic._NEWLINE_Pterozaurii, reptilele zbur\xc4\x83toare, \xc3\xaencep s\xc4\x83 piard\xc4\x83 b\xc4\x83t\xc4\x83lia cu p\xc4\x83s\xc4\x83rile care sunt mai bine adaptate la zbor. Ultimul pterozaur care a disp\xc4\x83rut a fost Quetzalcoatlus. Marsupialele s-au dezvoltat \xc3\xaen p\xc4\x83durile de conifere mari ca necrofagi. \xc3\x8en oceane pe l\xc3\xa2ng\xc4\x83 Mozazauri se dezvolt\xc4\x83 \xc8\x99i pleziozauri uria\xc8\x99i cum ar fi Elasmosaurus. Apar primele plante cu flori. La sf\xc3\xa2r\xc8\x99itul Cretacicului, regiunea vulcanic\xc4\x83 denumit\xc4\x83 Capcanele Deccan, \xc8\x99i alte erup\xc8\x9bii vulcanice au otr\xc4\x83vit atmosfera._NEWLINE_Cretacicul se sf\xc3\xa2r\xc8\x99e\xc8\x99t cu o alt\xc4\x83 extinc\xc8\x9bie \xc3\xaen mas\xc4\x83, cunoscut\xc4\x83 sub numele de extinc\xc8\x9bia Cretacic-Paleogen, a cincea \xc8\x99i cea mai recent\xc4\x83 extinc\xc8\x9bie, \xc3\xaen care 75% din via\xc8\x9ba de pe P\xc4\x83m\xc3\xa2nt a disp\xc4\x83rut, inclusiv to\xc8\x9bi dinozaurii non-zbur\xc4\x83tori. Tot ce avea peste 10 kilograme a disp\xc4\x83rut.\n_START_SECTION_\nEra Cenozoic\xc4\x83\n_START_PARAGRAPH_\nCenozoicul este era care este \xc3\xaenc\xc4\x83  \xc3\xaen desf\xc4\x83\xc8\x99urare. Se caracterizeaz\xc4\x83 prin dezvoltarea mamiferelor care ajung s\xc4\x83 domine P\xc4\x83m\xc3\xa2ntul \xc8\x99i este \xc3\xaemp\xc4\x83r\xc8\x9bit\xc4\x83 \xc3\xaen trei epoci: Palogen, Neogen \xc8\x99i Cuaternar.\n_START_SECTION_\nPaleogen\n_START_PARAGRAPH_\nPaleogenul a durat 42 de milioane de ani (\xc3\xaentre acum 65 de milioane de ani p\xc3\xa2n\xc4\x83 acum 23 de milioane de ani). Este alc\xc4\x83tuit din trei epoci: Paleocen, Eocen \xc8\x99i Oligocen. _NEWLINE_Paleocenul a durat 10 milioane de ani. Este perioada de tranzi\xc8\x9bie \xc3\xaentre extinc\xc8\x9bia din Cretacic-Paleogen \xc8\x99i mediul bogat de jungle din Eocenul timpuriu. Paleocenul timpuriu a v\xc4\x83zut revenirea P\xc4\x83m\xc3\xa2ntului. Continentele  ajung  \xc3\xaen  configura\xc8\x9bia modern\xc4\x83, \xc3\xaens\xc4\x83 toate continentele (\xc8\x99i India) erau separate unul de altul. Afro-Eurasia este separat\xc4\x83 de marea Tethis \xc8\x99i Americile sunt separate de str\xc3\xa2mtoarea Panama, istmul nefiind \xc3\xaenc\xc4\x83 format._NEWLINE__NEWLINE_Aceast\xc4\x83 epoc\xc4\x83 are o tendin\xc8\x9b\xc4\x83 general\xc4\x83 de \xc3\xaenc\xc4\x83lzire, cu jungle care ajung p\xc3\xa2n\xc4\x83 la poli. Acum c\xc4\x83 marile reptilele care au condus p\xc3\xa2n\xc4\x83 odat\xc4\x83 au disparut, oceanele erau dominate de rechini. Mamifere arhaice au umplut lumea, cum ar fi creodontele \xc8\x99i primatele timpurii care au evoluat pe parcursul Mezozoicului \xc8\x99i care nu dep\xc4\x83\xc8\x99iser\xc4\x83 10 kilograme. Mamiferele sunt \xc3\xaenc\xc4\x83 destul de mici._NEWLINE_Eocenul a durat 22 de milioane de ani. \xc3\x8en Eocenul timpuriu vie\xc8\x9buitoarele sunt mici \xc8\x99i tr\xc4\x83iesc \xc3\xaen jungle \xc3\xaenghesuite, la fel ca \xc3\xaen Paleocen. \xc3\x8en continuare nu existau vie\xc8\x9buitoare mai mari de 10 kilograme. Printre ele erau: primate timpurii, balene \xc8\x99i cai, \xc3\xaempreun\xc4\x83 cu multe alte forme timpurii de mamifere. \xc3\x8en v\xc3\xa2rful lan\xc8\x9bului trofic erau p\xc4\x83s\xc4\x83ri uria\xc8\x99e ca Gastornis. Este singura dat\xc4\x83 \xc3\xaen istoria \xc3\xaenregistrat\xc4\x83 c\xc3\xa2nd p\xc4\x83s\xc4\x83rile au condus lumea (cu excep\xc8\x9bia str\xc4\x83mo\xc8\x99ilor lor, dinozaurii). Temperatura era de 30 de grade celsius cu o mic\xc4\x83 varia\xc8\x9bie de la pol la pol. \xc3\x8en Eocenul mijlociu curen\xc8\x9bii forma\xc8\x9bi \xc3\xaentre Australia \xc8\x99i Antarctica au perturbat curen\xc8\x9bii oceanici din \xc3\xaentreaga lume \xc8\x99i ca urmare a rezultat un efect de r\xc4\x83cire global\xc4\x83, aria junglelor mic\xc8\x99or\xc3\xa2ndu-se. Acest lucru a permis mamiferelor s\xc4\x83 creasc\xc4\x83 la propor\xc8\x9bii mamut, cum ar fi balenele, care sunt, de acum, aproape complet acvatice. Mamifere ca Andrewsarchus erau acum \xc3\xaen partea de sus a lan\xc8\x9bului trofic \xc8\x99i rechinii au fost \xc3\xaenlocui\xc8\x9bi cu balene ca Basilosaurus \xc3\xaen cursa pentru suprema\xc8\x9bia apelor. Eocenul t\xc3\xa2rziu a v\xc4\x83zut rena\xc8\x99terea anotimpurilor care au provocat extinderea zonelor savan\xc4\x83 \xc3\xaempreun\xc4\x83 cu dezvoltarea ierbii._NEWLINE_Oligocenul a durat 10 milioane de ani. S-a caracterizat prin extinderea ierbii care a dus la dezvoltarea multor specii noi, inclusiv primii elefan\xc8\x9bi, pisici, c\xc3\xa2ini, marsupiale \xc8\x99i multe alte specii \xc3\xaenc\xc4\x83 r\xc4\x83sp\xc3\xa2ndite \xc8\x99i ast\xc4\x83zi. Multe alte specii de plante au evoluat \xc3\xaen aceast\xc4\x83 perioad\xc4\x83 cum ar fi copacii ve\xc8\x99nic verzi. Mamiferele au continuat s\xc4\x83 creasc\xc4\x83 din ce \xc3\xaen ce mai mari. Paraceratherium, cel mai mare mamifer de uscat care a tr\xc4\x83it vreodat\xc4\x83 s-a dezvoltat \xc3\xaen aceast\xc4\x83 perioad\xc4\x83, \xc3\xaempreun\xc4\x83 cu multe alte perisodactile.\n_START_SECTION_\nNeogen\n_START_PARAGRAPH_\nNeogenul a durat 20 de milioane de ani (\xc3\xaentre acum 23 de milioane de ani p\xc3\xa2n\xc4\x83 acum 3 de milioane de ani) \xc8\x99i este cea mai scurt\xc4\x83 epoc\xc4\x83 \xc3\xaencheiat\xc4\x83 a Fanerozoicului. Cuprinde dou\xc4\x83 epoci: Miocen \xc8\x99i Pliocen._NEWLINE_Miocenul a durat 18 milioane de ani (\xc3\xaentre acum 23 de milioane de ani p\xc3\xa2n\xc4\x83 acum 5 de milioane de ani) \xc8\x99i este perioada \xc3\xaen care iarba se r\xc4\x83sp\xc3\xa2nde\xc8\x99te \xc3\xaen continuare, domin\xc3\xa2nd \xc3\xaen mod eficient o mare parte a lumii, \xc3\xaen detrimentul p\xc4\x83durilor. Perisodactilele au prosperat \xc8\x99i au evoluat \xc3\xaen multe soiuri diferite. Au ap\xc4\x83rut maimu\xc8\x9bele care au evoluat \xc3\xaen 30 de specii. Marea Tethis s-a \xc3\xaenchis \xc3\xaen cele din urm\xc4\x83 cu crearea Peninsulei Arabe \xc8\x99i \xc3\xaen urma sa au r\xc4\x83mas Marea Neagr\xc4\x83, Marea Mediteran\xc4\x83 \xc8\x99i Marea Caspic\xc4\x83. S-au dezvoltat multe plante noi; 95% dintre semin\xc8\x9bele moderne au evoluat din Miocenul mijlocul._NEWLINE_Pliocenul a durat 2 milioane de ani (\xc3\xaentre acum 5 milioane de ani p\xc3\xa2n\xc4\x83 acum 3 de milioane de ani). Se caracterizeaz\xc4\x83 prin c\xc3\xa2teva schimb\xc4\x83ri climatice dramatice care au dua la apari\xc8\x9bia speciilor \xc8\x99i plantelor mderne. Cele mai dramatice sunt formarea Panama, precum \xc8\x99i acumularea de ghea\xc8\x9b\xc4\x83 la poli ceea ce a dus la o extinc\xc8\x9bie a animalelor din zon\xc4\x83, India \xc8\x99i Asia se ciocnesc \xc8\x99i se formeaz\xc4\x83 Himalaya. \xc3\x8en America s-au format Mun\xc8\x9bii St\xc3\xa2nco\xc8\x99i \xc8\x99i Mun\xc8\x9bii Apala\xc8\x99i. Marea Mediteran\xc4\x83 a secat pentru urm\xc4\x83toarele c\xc3\xa2teva milioane de ani._NEWLINE_\xc3\x8empreun\xc4\x83 cu aceste evenimente geologice majore, se dezvolt\xc4\x83 Australopithecus \xc3\xaen Africa, \xc3\xaencep\xc3\xa2nd ramura uman\xc4\x83. De asemenea, prin istmul Panama, animale migreaz\xc4\x83 din America de Nord \xc8\x99i de Sud, cu consecin\xc8\x9be dezastruoase asupra ecologiei locale. Schimb\xc4\x83rile climatice aduc musonii indieni, de\xc8\x99erturile \xc3\xaen Asia de Est \xc8\x99i \xc3\xaenceputul de\xc8\x99ertului Sahara. Continentele \xc8\x99i m\xc4\x83rile P\xc4\x83m\xc3\xa2ntului se mut\xc4\x83 \xc3\xaen formele lor actuale, iar harta lumii nu s-a schimbat prea mult de atunci.\n_START_SECTION_\nCuaternar\n_START_PARAGRAPH_\nCuaternarul dureaz\xc4\x83 de acum 3 milioane de ani p\xc3\xa2n\xc4\x83 \xc3\xaen prezent \xc8\x99i se \xc3\xaemparte \xc3\xaen dou\xc4\x83 epoci: Pleistocen \xc8\x99i Holocen._NEWLINE__NEWLINE_Pleistocenul a durat de acum 3 milioane de ani p\xc3\xa2n\xc4\x83 acum 12.000 de ani._NEWLINE_ Aceast\xc4\x83 epoc\xc4\x83 a cunoscut nu mai pu\xc8\x9bin de 20 de expansiuni \xc8\x99i retrageri ale ghe\xc8\x9barilor. Au fost afectate \xc3\xaen special zonele de la latitudini \xc8\x99i altitudini mari \xc8\x99i \xc3\xaen special emisfera nordic\xc4\x83. Cum ghea\xc8\x9ba a migrat progresiv spre ecuator, zonele la nord \xc8\x99i sud de tropic au prezentat ierni intense \xc8\x99i veri bl\xc3\xa2nde. \xc3\x8entre timp, Africa a experimentat secete cumplite care au dus la crearea de\xc8\x99erturilor Saharei, Namibiei \xc8\x99i Kalahari. _NEWLINE_Pentru a face fa\xc8\x9b\xc4\x83, multe animale au evoluat, inclusiv mamu\xc8\x9bii, lene\xc8\x99ii uria\xc8\x99i, lupii cruzi \xc8\x99i, cel mai faimos, Homo sapiens. Acum 100.000 de ani s-a marcat sf\xc3\xa2r\xc8\x99itul uneia dintre cele mai grave secete din Africa, precum \xc8\x99i expansiunea omului primitiv. La sf\xc3\xa2r\xc8\x99itul Pleistocenului are loc o alt\xc4\x83 extinc\xc8\x9bie care a dus la dispari\xc8\x9bia multor specii, inclusiv a ultimelor specii hominide, cu excep\xc8\x9bia Homo sapiens. Toate continentele sunt afectate \xc3\xaens\xc4\x83 Africa nu este lovit\xc4\x83 at\xc3\xa2t de greu.\n_START_SECTION_\nHolocen\n_START_PARAGRAPH_\nF\xc4\x83c\xc3\xa2nd parte din Cuaternar, Holocenul dureaz\xc4\x83 de acum 12.000 de ani p\xc3\xa2n\xc4\x83 \xc3\xaen prezent. Cunoscut drept \xe2\x80\x9eEpoca Omului\xe2\x80\x9d, Holocenul este caracterizat de dezvoltarea oamenilor. Continentele au migrat \xc3\xaen acest timp cu maxim un kilometru. De\xc8\x99i din punct de vedere geologic Holocenul este o perioad\xc4\x83 extrem de scurt\xc4\x83 de timp, din punct de vedere al percep\xc8\x9biei oamenilor ea este lung\xc4\x83, \xc3\xaentreaga istorie a omului ca civiliza\xc8\x9bie fiind \xc3\xaenglobat\xc4\x83 \xc3\xaen aceast\xc4\x83 perioad\xc4\x83.'